CELEX: 62008CA0314
Language: ro
Date: 2009-11-19 00:00:00
Title: Cauza C-314/08: Hotărârea Curții (Camera a treia) din 19 noiembrie 2009 (cerere de pronunțare a unei hotărâri preliminare formulată de Wojewódzki Sąd Administracyjny — Republica Polonă) — Krzysztof Filipiak/Dyrektor Izby Skarbowej w Poznaniu (Legislație în materia impozitului pe venit — Dreptul la o deducere din baza impozabilă a cotizațiilor la asigurarea socială — Dreptul la o reducere a impozitului în funcție de cotizațiile la asigurarea de sănătate plătite — Refuz în cazul în care cotizațiile sunt plătite într-un alt stat membru decât statul de impozitare — Compatibilitatea cu articolele 43 CE și 49 CE — Hotărâre a instanței constituționale naționale — Neconstituționalitatea dispozițiilor naționale — Amânarea pierderii forței obligatorii a respectivelor dispoziții — Supremația dreptului comunitar — Efecte pentru instanța de trimitere)

30.1.2010   
            
            
               RO
            
            
               Jurnalul Oficial al Uniunii Europene
            
            
               C 24/9
            
         Hotărârea Curții (Camera a treia) din 19 noiembrie 2009 (cerere de pronunțare a unei hotărâri preliminare formulată de Wojewódzki Sąd Administracyjny — Republica Polonă) — Krzysztof Filipiak/Dyrektor Izby Skarbowej w Poznaniu
   (Cauza C-314/08) (1)
   
   (Legislație în materia impozitului pe venit - Dreptul la o deducere din baza impozabilă a cotizațiilor la asigurarea socială - Dreptul la o reducere a impozitului în funcție de cotizațiile la asigurarea de sănătate plătite - Refuz în cazul în care cotizațiile sunt plătite într-un alt stat membru decât statul de impozitare - Compatibilitatea cu articolele 43 CE și 49 CE - Hotărâre a instanței constituționale naționale - Neconstituționalitatea dispozițiilor naționale - Amânarea pierderii forței obligatorii a respectivelor dispoziții - Supremația dreptului comunitar - Efecte pentru instanța de trimitere)
   2010/C 24/14
   Limba de procedură: poloneza
   
      Instanța de trimitere
   
   Wojewódzki Sąd Administracyjny
   
      Părțile din acțiunea principală
   
   
      Reclamant: Krzysztof Filipiak
   
      Pârât: Dyrektor Izby Skarbowej w Poznaniu
   
      Obiectul
   
   Cerere de pronunțare a unei hotărâri preliminare — Wojewódzki Sąd Administracyjny — Interpretarea articolelor 10 CE și 43 CE — Legislație națională în materie de impozit pe venit care limitează deductibilitatea din impozit a cotizațiilor de asigurare de boală doar la cotizațiile plătite în statul membru
   
      Dispozitivul
   
   
               1.
            
            
               Articolele 43 CE și 49 CE se opun unei reglementări naționale în temeiul căreia un contribuabil rezident poate obține, pe de o parte, deducerea din baza de impozitare a cuantumului cotizațiilor la asigurarea socială plătite cu ocazia exercițiului fiscal și, pe de altă parte, reducerea impozitului pe venit pe care îl datorează în funcție de cotizațiile la asigurarea de sănătate plătite în cursul acestei perioade, numai în situația în care respectivele cotizații sunt plătite în statul membru de impozitare, astfel de avantaje fiind refuzate atunci când aceste cotizații sunt plătite într-un alt stat membru, chiar dacă aceste cotizații nu au fost deduse în acest ultim stat membru.
            
         
               2.
            
            
               În aceste condiții, supremația dreptului comunitar impune instanței naționale să aplice dreptul comunitar și să înlăture aplicarea dispozițiilor naționale contrare, independent de hotărârea instanței constituționale naționale care a decis amânarea pierderii forței obligatorii a acelorași dispoziții, considerate neconstituționale.
            
         
      (1)  JO C 247, 27.9.2008.